Bjønnes stadion

Bjønnes stadion er en idrettsbane på Myrene i Arendal som ble tatt i bruk i 1954. Banen var en periode stengt, men ble rehabilitert og gjenåpnet i september 2017, under det nye navnet Norac stadion.

Anlegget er eid av Arendal kommune, og disponeres av Arendal Fotball, som spiller i OBOS-ligaen, samt lagene til IK Grane i lavere divisjoner og aldersbestemte klasser.

Anlegget består av en hovedbane med kunstgress, samt en treningsbane med gressmatte. Hovedbanen hadde tidligere løpebane rundt, som også ble brukt som skøytebane. Norgesmesterskapet på skøyter ble arrangert her i 1965. Skøyteaktiviteten ble senere flyttet til Arendal og omegn kunstisbane på Myra.

Eksterne lenker 
 
  
 Norac Stadion - Nordic Stadiums

Idrettsanlegg i Agder
Sport i Arendal
Arendal Skøiteklub
Tidligere skøytearenaer i Norge
Etableringer i 1954
Artikler i skøytesportprosjektet
Byggverk i Arendal